I Wanna Talk 2 U

„I Wanna Talk 2 U“ je pieseň waleského hudobníka a hudobného skladateľa Johna Calea. Vyšla dňa 6. júla 2012 ako prvý singel z albumu Shifty Adventures in Nookie Wood, ktorý vyšiel v októbri toho roka. Singel vyšiel iba v digitálnej forme, nie na CD ani na vinylovej platni. Hudbu k piesni zložil Cale spolu s Danger Mouseom (vlastným menom Brian Burton) a text napísal sám Cale. 

Pieseň vznikla potom, čo Burton pozval Calea na nahrávanie albumu skupiny The Shortwave Set v roku 2008. Pieseň zostala nedokončená a Cale si na nej spomenul, keď plánoval svoj nový album. Cale o Burtonovom prínose povedal, že piesni dal detroitský zvuk, ktorý on sám hľadal.

V pôvodnej štúdiovej verzii piesne hrá okrem Calea (spev, akustická gitara, elektrická gitara, organ, syntetizátory, perkusie) a Burtona (basgitara, syntetizátory, programovanie) aj Dustin Boyer (elektrická gitara).

 Zdroj 

Kategória:Piesne Johna Calea
Kategória:Piesne z 2012